ग्राउंड रिपोर्ट: सीआरपीएफ़ की गाड़ी से लोगों के कुचले जाने का सच\nनौहट्टा चौक पर बैठा हर व्यक्ति शुक्रवार की घटना से डरा और सहमा नज़र आ रहा था. शुक्रवार की घटना के बारे में बात न करने की वजह ये भी थी कि कोई भी अनजान इंसान से बात नहीं करना चाहता है.  

बीते शुक्रवार को भारत प्रशासित कश्मीर के श्रीनगर के नौहट्टा इलाके में  सीआरपीएफ की एक जिप्सी ने तीन लोगों को कुचल दिया था. इनमें से  21 वर्ष के कैसर अहमद बट की शुक्रवार देर रात अस्पताल में मौत हो गई. इस घटना के बाद कश्मीर में एक बार फिर तनाव की स्थिति पैदा हो गई है.  

हालाँकि सीआरपीएफ़ का कहना है कि भीड़ ने गाड़ी को पलटने की कोशिश की थी और वो गाड़ी को जलाना चाहते थे. 

शुक्रवार को क्या हुआ था?

बहुत कोशिश के बाद चौक के एक तरफ अपनी बंद दुकान के आगे बैठे एक शख्स घटना के बारे में बात करने पर तैयार हो गए.    

नौहट्टा चौक में अपनी दुकान चलाने वाले और घटना के समय वहां मौजूद रहे व्यक्ति ने बीबीसी को बताया, " मैं अपनी दुकान के पास  खड़ा था. यहां सीआरपीएफ की गाड़ी अचानक आ गई. यहां लोगों की काफी भीड़ पहले से ही मौजूद थी. जब सीआरपीएफ की जिप्सी लोगों के बीच में चली गई तो बहुत पथराव हुआ." 

उन्होंने आगे बताया, " पथराव के बीच जिप्सी ने न आगे देखा न पीछे देखा. जिप्सी ने एक को गाड़ी के नीचे कुचल दिया और दूसरे को धक्का मार कर उसके ऊपर चढ़ गई. फिर जिप्सी नौहट्टा थाने की तरफ भाग गई. यहां उस समय कोई भी पुलिसवाला या सीआरपीएफ़ का जवान मौजूद नहीं था." 

उन्होंने ये भी कहा, "यहां किसी भी सुरक्षाकर्मी को उस दिन आने की इजाज़त नहीं थी. यहां से आगे पथराव चल रहा था और सुरक्षाकर्मी इसे काबू करने की कोशिश में थे. तभी ख्वाजा बाज़ार की तरफ से जिप्सी आ गई. जो भी बीच में आया उसको धक्का मारा. उस दौरान दो लोग गंभीर रूप से घायल हो गए. जब जिप्सी दो लोगों के ऊपर चढ़ गई तो  फिर ड्राइवर ने जिप्सी को वापस पीछे किया और उनको रौंदते हुए भाग गया."

कश्मीर: एक मौत, सुलगती घाटी और तीन सवाल

दोस्त की ज़ुबानी, पूरी कहानी

इस दुकानदार का कहना था कि जिस दिन ये घटना हुई उस दिन यहां कोई भी पुलिसकर्मी या सीआरपीएफ जवान मौजूद नहीं था.   

वो आगे कहते हैं, "यहां हर जुमा को एहतिजाज (विरोध प्रदर्शन) होता है. हुर्रियत एहतिजाज के लिए कहे या न कहे लेकिन यहां एहतिजाज होता है. मीरवाइज़ उमर फ़ारूक़ ने भी कहा था कि यहां जुमा के दिन कोई  भी सिक्योरिटी नहीं रहनी चाहिए. इससे पहले वाले जुमा को...\n\ntl;डॉ:
मैं जब इतवार को श्रीनगर में डाउनटाउन के नौहट्टा चौक पहुंचा तो यहां की सभी दुकानें बंद थीं. जब भी किसी से पूछने की कोशिश की कि शुक्रवार की घटना के बारे में आप क्या जानते हैं तो हर एक का क़रीब-क़रीब यही जवाब था कि जब घटना पेश आई उस समय 'मैं यहां मौजूद नहीं था'.